HEIDI ELISABET SOOSALU (1967) on sündinud ja üles kasvanud Soomes. Õppinud Helsingi ülikoolis geoteadusi kuni doktorikraadi kaitsmiseni 2004. aastal. Töö teema oli Islandi Hekla vulkaani 1991. aasta purskega seotud seismilisus. Elanud Islandil ja uurinud seal vulkaane aastatel 1994-1997 ning 2001-2004. Pärast väitekirja kaitsmist oli kolm aastat Inglismaal, Cambridge ülikooli järeldoktor. Oma isapoolsete esivanemate maale, Eestisse kolis jaanuaris 2008. Praegu töötab Eesti Geoloogiakeskuse juhtivseismoloogina ning Tallinna Tehnikaülikooli mäeinstituudi rakendusgeoloogia dotsendina. Teadusuuringud on keskendunud enamasti Islandi vulkaanidele ja nende seismiliste iseärasuste selgitamisele. Kaheksa aastat osalenud suviti seismilistel välitöödel Islandi mägedes. Seni "vallutatud" sealsed vulkaanid on Hekla, Torfajökull, Askja ja kurikuulus Katla.